Държавен вестник, бр. 20, 2025 г., стр. 3

БРОЙ  20	
Д Ъ Р Ж А В Е Н  В Е С Т Н И К 	
СТР.  3  
3. заглавие;
4. година на публикуване;
5. други метаданни, определени в съот­
ветствие с наръчниците за оперативна съв­
местимост, утвърдени от Инфраструктурата 
за отворен достъп до научни изследвания в 
Европа.
(3) Ресурсите се предоставят и публикуват 
в стандартни файлови формати, посочени на 
интернет страницата на Портала.
Г л а в а  т р е т а
ПУБЛИКУВАНЕ В ПОРТАЛА
Чл. 8. (1) Публикуване на ресурс в Портала 
се извършва в профила на учения от:
1. длъжностните лица по чл. 4, ал. 1 от 
съответното висше училище или научна ор­
ганизация, от които са авторът или един от 
съавторите на подлежащия на публикуване 
ресурс, като съавторите сами определят кой 
да извърши публикуването;
2. длъжностните лица, определени от из­
пълнителния директор на НАЦИД, когато 
авторът на подлежащия на публикуване ресурс 
не принадлежи към висше училище или научна 
организация и е вписан като учен в регистъра 
по чл. 2а, ал. 1 от Закона за развитието на 
академичния състав на Република България. 
(2) Профилът на учения се създава от 
длъжностните лица по ал. 1 при първото 
публикуване на ресурс в Портала.
(3) Учените, вписани в регистъра по чл. 2а, 
ал. 1 от Закона за развитието на академичния 
състав в Република България, предоставят 
ресурси за публикуване в профила си чрез 
съответните длъжностни лица по ал. 1.
Чл. 9. (1) Ресурсите, достъпни в Портала, 
се подават към него чрез директното им 
въвеждане през уеб базирания интерфейс, 
достъпен на неговата интернет страница, или 
чрез извличането на техните метаданни от 
институционалните хранилища на висшите 
училища и научните организации, които са 
свързани с Портала, както и от световноиз­
вестни бази данни с научна информация. 
(2) Институционалните хранилища, свър­
зани с Портала, изпращат данни към него 
по стандартизиран протокол, определен от 
НАЦИД.
Чл. 10. Лицата, които предоставят ресур­
си за публикуване в Портала, отговарят за 
пълнотата, актуалността и достоверността 
на изпратените от тях данни. Длъжностните 
лица по чл. 4, ал. 1 отговарят за правилността 
на вписаната в Портала информация относно 
данните и публикациите.
Чл. 11. (1) Публикуван в Портала ресурс 
не подлежи на редакция.
(2) Грешки и непълноти в публикуван в 
Портала ресурс се отстраняват чрез изтри­
ването му и ново вписване. 
(3) Сигнал за допусната грешка или не­
пълнота може да се подаде от учен автор или 
съавтор на ресурса, както и от длъжностното 
лице по чл. 4, ал. 1 от висшето училище или 
научната организация. 
(4) При подаден сигнал по ал. 3 длъжност­
ните лица по чл. 4, ал. 1 от НАЦИД отбелязват 
ресурса за изтриване.
(5) Новото вписване може да бъде извър­
шено след изтриване на ресурса от Портала.
Чл. 12. Данните и публикациите, които 
се публикуват в Портала, се съхраняват без­
срочно.
ЗАКЛЮЧИТЕЛНА РАЗПОРЕДБА
Параграф единствен. Наредбата се приема 
на основание чл. 78, ал. 4 от Закона за насър­
чаване на научните изследвания и иновациите.
Министър: 
Красимир Вълчев
1273
КОМИСИЯ 
ЗА ФИНАНСОВ НАДЗОР
Наредба за изменение и допълнение на нор­
мативни актове на Комисията за финансов 
надзор
§ 1. В Наредба № 3 от 24 септември 2003 г. 
за реда и начина за промяна на участие и 
за прехвърляне на натрупаните средства на 
осигурено лице от един фонд за допълнително 
пенсионно осигуряване в друг съответен фонд, 
управляван от друго пенсионноосигурително 
дружество (обн., ДВ, бр. 90 от 2003 г.; изм. 
и доп., бр. 9 и 85 от 2004 г., бр. 50 от 2005 г.; 
попр., бр. 52 от 2005 г.; изм. и доп., бр. 7 от 
2006 г., бр. 78 от 2011 г., бр. 1 и 62 от 2016 г., 
бр. 10 и 94 от 2018 г., бр. 54 и 58 от 2021 г. и 
бр. 70 от 2024 г.), в приложенията навсякъде 
думата „лв.“ се заменя с „евро“.
§ 2. В Наредба № 9 от 19 ноември 2003 г. за 
оценка на активите и пасивите на пенсионно­
осигурителното дружество и на управляваните 
от него фондове, за изчисляване на стойността 
на нетните активи, на един дял и на доходност­
та от инвестиционните имоти и за воденето 
на индивидуалните партиди, на сметките за 
паневропейски персонален пенсионен продукт 
(ПЕПП) и на аналитичните сметки във фонд 
за разсрочени плащания (обн., ДВ, бр. 109 от 
2003 г.; изм. и доп., бр. 34 от 2004 г., бр. 57 от 
2005 г., бр. 32 и 86 от 2006 г., бр. 39 от 2007 г., 
бр. 28 и 74 от 2009 г., бр. 107 от 2013 г., бр. 94 
от 2018 г., бр. 59 от 2021 г. и бр. 70 от 2024 г.) 
се правят следните изменения:
1. В чл. 11:
а) в ал. 1 думите „левова равностойност, 
определена по централния курс на Българ­
ската народна банка, валиден“ се заменят с 
„равностойността им в евро, като се използват